# PATVIRTINTA

Šakių rajono savivaldybės tarybos

2019 m. lapkričio 22 d. sprendimu Nr. T-346

**ŠAKIŲ RAJONO SAVIVALDYBĖS SPORTO PROJEKTŲ FINANSAVIMO KONKURSO NUOSTATAI**

**I. BENDROSIOS NUOSTATOS**

1. Sporto projektų finansavimonuostatai (toliau – Nuostatai) reglamentuoja lėšų iš Šakių rajono savivaldybės jaunimo kūrybos ir sporto centro (toliau – Šakių JKSC) biudžeto skyrimo, naudojimo ir atsiskaitymo už jas tvarką. Šie nuostatai padeda įgyvendinti savivaldybės Mokymosi visą gyvenimą, jaunimo ir sporto programą (kodas 01).

2. Sporto projektai (toliau – Projektai) remiami vadovaujantis Lietuvos Respublikos vietos savivaldos įstatymu, Lietuvos Respublikos sporto įstatymu, kitais įstatymais ir norminiais aktais .

3. Sporto projektų finansavimo konkursą (toliau – Konkursas) organizuoja Šakių JKSC.

4. Lėšos projektų finansavimui yra numatomos metams Šakių JKSC biudžete.

**II. KONKURSO TIKSLAS, UŽDAVINIAI**

5. Konkurso tikslas – Šakių rajonui reikšmingų sporto projektų finansavimas siekiant:

5.1. skatinti aukšto meistriškumo sportą;

5.2. skatinti fizinio aktyvumo veiklas;

5.3. vykdyti sporto renginius Šakių rajone;

5.4. skatinti vaikų, jaunimo sporto programas.

6. Konkurso uždavinys – organizuoti konkursą sporto klubų veiklos gerinimui ir sporto renginių vykdymui Šakių rajone.

**III. KONKURSO SKELBIMO IR PARAIŠKŲ TEIKIMO TVARKA**

7. Konkurso nuostatus ir paraiškų teikimo tvarką Šakių JKSC skelbia Šakių rajono savivaldybės interneto tinklalapyje [www.sakiai.lt](http://www.sakiai.lt) ir Šakių JKSC interneto tinklalapyje [www.sakiujksc.lt](http://www.sakiujksc.lt).

8. Paraiškos priimamos per 15 kalendorinių dienų nuo skelbimo dienos rajono savivaldybės interneto tinklalapyje ir Šakių JKSC interneto tinklalapyje.

9. Skelbime nurodoma ši informacija:

9.1. Konkurso organizatorius;

9.2. Konkurso pavadinimas;

9.3. Konkurso dalyviai;

9.4. Konkurso tikslas ir uždaviniai;

9.5. paraiškų teikimo terminas ir vieta;

9.6. paraiškų teikimo būdas;

9.7. dokumentai, kuriuos reikia pateikti su paraiška;

9.8. Atsakingo asmens telefono numeriai, elektroninio pašto adresas informacijai.

10. Su konkurso nuostatais galima susipažinti Šakių JKSC interneto tinklalapyje [www.sakiujksc.lt](http://www.sakiujksc.lt).

11. Paraiškas gali teikti tik Šakių rajone įregistruoti juridiniai asmenys, kurių steigimo dokumentuose nurodyta, kad jų pagrindiniai tikslai ir veiklos sritis yra sporto veikla.

12. Vienas pareiškėjas gali pateikti ne daugiau kaip vieną projektą.

13. Pateikta paraiška rodo, kad pareiškėjas yra susipažinęs su nuostatais ir griežtai jų laikysis, taip pat patvirtina, kad per pastaruosius trejus metus iki paraiškos pateikimo dienos nėra paskelbtas nemokiu, nėra likviduojamas, nesustabdyta ar nenutraukta jo ūkinė veikla, nėra skolingas valstybės institucijoms ir Valstybiniam socialinio draudimo fondui, taip pat nepradėti teisminiai procesai dėl pareiškėjo veiklos nutraukimo, nemokumo ar bankroto.

14. Nenagrinėjamos paraiškos:

14.1. pateiktos pasibaigus nustatytam terminui;

14.2. neįformintos pagal nuostatus (nepateikus visų šių nuostatų 17 punkte nurodytų dokumentų);

14.3. jei pareiškėjai nepateikė anksčiau (prieš metus) finansuotų projektų įvykdymo ataskaitų;

14.4. jei paraišką pateikė pareiškėjas, negalintis dalyvauti konkurse, nesilaikydamas nustatytos formos ir pildymo tvarkos;

14.5. jei pareiškėjas yra likviduojamas.

**IV. PROJEKTO PARAIŠKOS TURINYS IR ĮFORMINIMAS**

15. Pareiškėjas privalo pateikti projekto paraišką, taip pat ir elektroninę versiją, pagal nustatytą formą.

16. Projekto paraiška turi būti parengta lietuvių kalba.

17. Dokumentai pateikiami tokia tvarka:

17.1. projekto paraiška (1 priedas);

17.2. projekto sąmata (2 priedas);

17.3. projekto pareiškėjo registracijos pažymėjimo kopija, teisės aktų nustatyta tvarka

patvirtintų įstatų tinkamai patvirtinta kopija (jeigu pareiškėjas anksčiau yra pateikęs atitinkamo steigimo dokumento kopiją ir šiame dokumente nurodyta informacija nepakito, steigimo dokumento kopijos pakartotinai teikti nereikia)

17.4. projekto partnerio (rėmėjo) ar kitų šaltinių rašytinis patvirtinimas dėl finansavimo sumos skyrimo.

18. Rekomenduojama maksimali suma, prašoma iš Šakių JKSC biudžeto, projektui yra 2000 (du tūkstančiai) eurų.

**V. PARAIŠKŲ NAGRINĖJIMAS IR VERTINIMAS**

19. Pasibaigus paraiškų priėmimo terminui, tinkamai pateikti (atitinkantys šių nuostatų 17 punktą) projektai perduodami vertinti Šakių JKSC direktoriaus įsakymu sudarytai Sporto projektų vertinimo komisijai (toliau - Komisija), kurią sudaro:

ne mažiau kaip 2 Savivaldybės administracijos darbuotojai;

ne mažiau kaip 2 Šakių JKSC administracijos darbuotojai;

Šakių rajono sporto klubų sąjungos prezidentas;

Šakių rajono fizinio aktyvumo mokytojų metodinės grupės pirmininkas.

20. Komisijos pirmininką ir sekretorių skiria Šakių JKSC direktorius.

21. Komisijos nariai prieš pradėdami posėdį pasirašo patvirtinimą, kad komisijos narys nėra asmeniškai suinteresuotas dėl kurio nors iš pateiktų projektų. Priešingu atveju komisijos narys privalo nusišalinti nuo projekto, dėl kurio yra asmeniškai suinteresuotas, ir jo nevertinti.

22. Komisija yra kolegialus organas, priimantis sprendimus dėl projektų finansavimo skyrimo, jo dydžio nustatymo bei kitais vertinimo procedūros klausimais.

23. Komisijos pagrindinė veiklos forma – uždari posėdžiai, kuriuos šaukia komisijos pirmininkas. Posėdžiai yra teisėti, jeigu juose dalyvauja ne mažiau kaip 2/3 komisijos narių. Komisijos darbą sudaro individualus ir grupinis paraiškų vertinimas. Kiekvienas projektas įvertinamas balais, kurie verčiami pinigine išraiška. Balsams pasiskirsčius po lygiai, sprendimą lemia pirmininko balsas. Komisijos sprendimai įforminami protokolu. Protokolą pasirašo komisijos pirmininkas ir sekretorius.

24. Šakių JKSC direktorius pasirašo projekto lėšų paskirstymo įsakymą.

25. Pareiškėjai neturi teisės dalyvauti nagrinėjant pasiūlymus.

**VI. PARAIŠKŲ VERTINIMO KRITERIJAI**

26. Komisija turi įvertinti:

26.1. planuojamos veiklos atitiktis projekto tikslams;

26.2. prašomos pinigų sumos tikslingą ir realus suplanavimą;

26.3. projekto adresatus;

26.4. projekto vykdytojo (-ų) kvalifikaciją ir patirtis;

26.5. projekto tęstinumą;

26.6. projekto žmogiškuosius išteklius;

26.7. projekto finansavimą iš kitų šaltinių;

26.8. projekto partnerystę ir bendradarbiavimą tarp skirtingų institucijų.

**VII. NETINKAMOS FINANSUOTI IŠLAIDOS**

27. Netinkamos finansuoti išlaidos:

27.1. ilgalaikis turtas (ūkio inventorius, baldai, kompiuterinė, medicinos įranga ir kitas inventorius, priemonės ir įranga, kuri nenusidėvi per vienus metus), kurių vertė yra didesnė kaip 500 Eur;

27.2. patalpų remontui, rekonstrukcijai ir statybai, komercinei veiklai;

27.3. apmokėjimo už darbą išlaidos ir atlyginimai (įstaigų dirbantiems darbuotojams);

27.4. kai projekto galutinio rezultato įvykdymo terminas perkeliamas į kitus metus;

27.5. piniginių prizų skyrimui.

**VIII. KONKURSO REZULTATŲ PASKELBIMAS**

28. Rezultatai paskelbiami per 5 darbo dienas nuo Šakių JKSC direktoriaus įsakymo pasirašymo dienos.

29. Rezultatai skelbiami Šakių JKSC interneto tinklalapyje [www.sakiujksc.lt](http://www.sakiujksc.lt).

30. Konkursui pateikti projektai negrąžinami.

31. Konkursui pateikti projektai yra saugomi 5 metus, praėjus terminui sunaikinami.

**IX. SUTARTIES PASIRAŠYMO, PROJEKTO VYKDYMO IR ATASKAITOS TEIKIMO SĄLYGOS**

32. Projekto finansavimo sutartis (3 priedas) turi būti pasirašyta per 2 mėnesius nuo rezultatų paskelbimo Šakių JKSC interneto tinklalapyje [www.sakiujksc.lt](http://www.sakiujksc.lt).

33. Sutarties priede pateikiama Šakių JKSC skirto finansavimo sąmata kaip neatskiriama sutarties dalis (2 priedas).

34. Gali būti finansuojamos tik su projekto įgyvendinimu susijusios išlaidos, patirtos nuo einamųjų metų sausio 1 d. iki gruodžio 31 d.

35. Skiriamos lėšos negali būti panaudotos kitai programai, kitam projektui finansuoti.

36. Organizacija, pasibaigus ketvirčiui iki kito mėnesio 10 d., teikia Šakių JKSC buhalterei „Biudžeto išlaidų vykdymo ataskaitą“ (forma Nr. 2).

37. Organizacija, įvykdžiusi projektą, iki sekančių metų sausio 10 d. teikia Šakių JKSC buhalterei:

37.1. projekto įvykdymo ataskaitą (4 priedas);

37.2. „Biudžeto išlaidų vykdymo ataskaitą“ (forma Nr. 2).

37.3. projekto įvykdymo iš Šakių JKSC biudžeto lėšų skyrimo, naudojimo ir atsiskaitymo už panaudotas lėšas tvarkos aprašą (5 priedas) ir išlaidas pagrindžiančių dokumentų patvirtintas kopijas.

38. Organizacija, sužinojusi, kad negalės vykdyti numatytos finansuoti veiklos, turi ne vėliau kaip per 10 kalendorinių dienų nuo sužinojimo apie aplinkybes, dėl kurių negali vykdyti projekto, dienos apie tai raštu informuoti Šakių JKSC.

39. Finansuojamos įstaigos organizatoriai įsipareigoja visoje komunikacijos medžiagoje (viešųjų ryšių priemonėse, lauko, spaudos, televizijos, radijo ir kt. reklamoje) vaizduoti oficialius Šakių rajono savivaldybės ir Šakių JKSC logotipus.

**X. KONTROLĖ, ATSAKOMYBĖ IR GINČŲ SPRENDIMAS**

40. Organizacijos vadovas, pasirašęs sutartį su Šakių JKSC direktoriumi, atsiskaito už panaudotas lėšas sutartyje nustatyta tvarka.

41. Organizacija, pateikusi klaidingas žinias apie Šakių JKSC finansuojamo projekto vykdymą, panaudojusi ne pagal paskirtį skirtas lėšas ar kitaip pažeidusi lėšų panaudojimo tvarką, atsako Lietuvos Respublikos teisės aktų nustatyta tvarka ir organizacija 1 (vieniems) metams praranda teisę dalyvauti paraiškų finansavimo konkurse.

42. Visi kilę klausimai ar ginčai sprendžiami Lietuvos Respublikos teisės aktų nustatyta tvarka.

**XI. BAIGIAMOSIOS NUOSTATOS**

43. Šie nuostatai gali būti keičiami ar papildomi Šakių rajono savivaldybės tarybos sprendimais.

44. Projektų finansavimo lėšų panaudojimą kontroliuoja Šakių JKSC ir Šakių rajono savivaldybės administracijos Švietimo, kultūros ir sporto skyrius.

––––––––––––––––––––––––––––––––––––––

Šakių rajono savivaldybės

sporto projektų finansavimo konkurso nuostatų

1 priedas

**(Šakių rajono savivaldybės sporto projektų finansavimo konkurso paraiškos forma)**

**ŠAKIŲ RAJONO SAVIVALDYBĖS SPORTO PROJEKTŲ FINANSAVIMO konkurso PARAIŠKa**

|  |  |  |
| --- | --- | --- |
| **1.** | **Projekto pavadinimas** (įrašyti) |  |

|  |  |
| --- | --- |
| **2. Projekto pareiškėjas** | |
| Organizacijos pavadinimas (įrašyti) |  |
| Adresas (įrašyti) |  |
| Telefonas (įrašyti) |  |
| Elektroninis paštas (įrašyti) |  |
| Organizacijos banko rekvizitai: banko pavadinimas, kodas, sąskaitos numeris (įrašyti) |  |
| ***Informacija apie projekto vadovą:*** | |
| Vardas, pavardė (įrašyti) |  |
| Telefonas (įrašyti) |  |
| Elektroninis paštas (įrašyti) |  |
| Prašomas finansavimas iš Šakių JKSC(ne daugiau kaip 2000 Eur) (įrašyti): |  |

|  |  |  |
| --- | --- | --- |
| **3.** | **Projekto įgyvendinimo terminai** | Nuo .... m. ........ mėn. iki .... m. ........ mėn. |
| **4.** | **Projekto įgyvendinimo vieta** (įrašyti) |  |

|  |  |
| --- | --- |
| **5.** | **Projekto aprašymas** (vadovaujantis nuostatų 27 punktu): |
| **5.1.** | projekto tikslas: |
| **5.2.** | planuojama veikla: |
| **5.3.** | numatomas dalyvių skaičius: |
| **5.4.** | projekto adresatai (pabraukti):  - ikimokyklinio amžiaus vaikai;  - mokyklinio amžiaus vaikai;  - suaugusieji;  - senjorai. |
| **5.5.** | projekto vykdytojo (-ų) kvalifikacija: |
| **5.6.** | projekto vykdytojo (-ų) patirtis projektinėse veiklose: |
| **5.7.** | projekto tęstinumas (pabraukti):  - tęstinis;  - neturi tęstinumo. |
| **5.8.** | turimi ir/ar numatomi planuojami žmogiškieji ištekliai: |
| **5.9.** | partnerystė ir bendradarbiavimas tarp skirtingų institucijų (išvardinti organizacijas, įmones ir kt.): |
| **5.10.** | projekto finansavimas iš kitų šaltinių: |

A.V.

|  |  |
| --- | --- |
| Pareiškėjas |  |
|  | (parašas, vardas ir pavardė) |

––––––––––––––––––

Šakių rajono savivaldybės

sporto projektų finansavimo konkurso nuostatų

2 priedas

**(Šakių rajono savivaldybės sporto projektų finansavimo konkurso sąmatos forma**)

**ŠAKIŲ RAJONO SAVIVALDYBĖS SPORTO PROJEKTŲ FINANSAVIMO konkurso SĄMATA**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil.  Nr. | Išlaidų pavadinimas | Mato vieneto pavadinimas  (vnt., val., litrai ir kt.) | Kiekis | Vieneto kaina su PVM (Eur) | Suma (Eur) | Nuosavos lėšos | Iš kitų finansavimo šaltinių | Prašomas finansavimas iš Šakių JKSC |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  | Iš viso |  |  |  |  |  |  |  |

|  |
| --- |
| **Projekto įgyvendinimo rėmėjai** *(aprašykite kiekvieną numatomą projekto rėmėją):* |
|  |

|  |
| --- |
| **Planuojamos pajamos, jeigu tokios numatytos:** |
|  |

|  |  |
| --- | --- |
| Projekto vadovas |  |
|  | (parašas, vardas ir pavardė) |

|  |  |
| --- | --- |
| Projekto finansininkas |  |
|  | (parašas, vardas ir pavardė) |

**\_\_\_\_\_\_\_\_\_\_\_\_\_\_**

Šakių rajono savivaldybės

sporto projektų finansavimo konkurso nuostatų

3 priedas

(**Šakių rajono savivaldybės sporto projektų finansavimo konkurso lėšų skyrimo sutarties forma**)

**ŠAKIŲ RAJONO SAVIVALDYBĖS SPORTO PROJEKTŲ FINANSAVIMO konkurso LĖŠŲ SKYRIMO SUTARTIS**

20.. m. d. Nr.

Šakiai

Šakių rajono jaunimo kūrybos ir sporto centras, (toliau – Šakių JKSC), atstovaujamas ................................................. *(pareigos, vardas ir pavardė*), ir projekto vykdytojas .......................... (organizacijos pavadinimas) (toliau – Vykdytojas), atstovaujamas ...................... *(pareigos, vardas ir pavardė*), veikiančio pagal Vykdytojo nuostatus, sudarė šią sutartį.

**I. SUTARTIES DALYKAS**

1. Šakių JKSC, vadovaudamasis Šakių rajono savivaldybės tarybos (*data*) sprendimu Nr. (XX) „Dėl Šakių rajono savivaldybės sporto projektų finansavimo nuostatų tvirtinimo“ ir Šakių JKSC direktoriaus (*data*) įsakymu Nr. (XX) „Dėl Šakių rajono savivaldybės sporto projektų lėšų paskirstymo ir įpareigojimo“, skiria lėšas projektui Nr. (XX) (*projekto* *pavadinimas*).

**II. ŠALIŲ ĮSIPAREIGOJIMAI**

2. Šakių JKSC įsipareigoja:

2.1. skirti šios sutarties 1 punkte nurodytam projektui įgyvendinti XX (*žodžiais*) Eur pagal patikslintą projekto sąmatą (nuostatų priedas Nr. 2), pridėtą prie šios sutarties;

2.2. lėšas pervesti Vykdytojui, kodas\_\_\_\_\_\_\_\_\_\_, į sąskaitą Nr. \_\_\_\_\_\_\_\_\_\_\_\_\_\_\_\_\_\_\_\_\_, esančią \_\_\_\_\_\_\_\_\_\_\_\_\_\_\_\_\_ (bankas), banko kodas \_\_\_\_\_\_\_\_\_\_\_ .

3. Vykdytojas įsipareigoja:

3.1. Šakių JKSC skirtas lėšas naudoti pagal Vykdytojo pateiktą ir prie sutarties pridėtą sąmatą (nuostatų 2 priedas);

3.2. lėšas naudoti tik pagal paskirtį, nustatyta tvarka atsakyti už tikslingą gautų Šakių JKSC biudžeto lėšų panaudojimą;

3.3. pasibaigus ketvirčiui iki kito mėnesio 10 d., teikti Šakių JKSC buhalterei „Biudžeto išlaidų vykdymo ataskaitą“ (forma Nr. 2).

3.4. įvykdžius projektą iki sekančių metų sausio 10 d. teikti Šakių JKSC buhalterei:

3.4.1. projekto įvykdymo ataskaitą (4 priedas);

3.4.2. „Biudžeto išlaidų vykdymo ataskaitą“ (forma Nr. 2).

3.4.3. projekto įvykdymo lėšų panaudojimo faktines išlaidas pagrindžiančių buhalterinės apskaitos dokumentų sąrašą (5 priedas) ir išlaidas pagrindžiančių dokumentų patvirtintas kopijas.

3.5. nepanaudotas Šakių JKSC biudžeto lėšas iki einamųjų metų gruodžio 20 d. grąžinti į Šakių JKSC sąskaitą. Ne pagal paskirtį panaudotas lėšas grąžinti į Šakių JKSC sąskaitą ne vėliau kaip per 10 darbo dienų nuo pareikalavimo išsiuntimo datos;

3.6. užtikrinti, kad perkant prekes, darbus ar paslaugas už Šakių JKSC biudžeto lėšas bus laikomasi Lietuvos Respublikos viešųjų pirkimų įstatymo ir kitų teisės aktų nustatytos tvarkos;

3.7. sudaryti sąlygas Šakių JKSC įgaliotiems asmenims tikrinti, kaip naudojamos skirtos lėšos.

**III. PAPILDOMOS SUTARTIES SĄLYGOS**

4. Už įsipareigojimų nevykdymą ar netinkamą vykdymą šios sutarties šalys atsako Lietuvos Respublikos teisės aktų nustatyta tvarka.

5. Jeigu viena iš šalių dėl nenumatytų priežasčių negali įvykdyti kurio nors šios sutarties punkto, nedelsdama raštu kreipiasi į kitą šalį dėl sutarties papildymo, pakeitimo ar nutraukimo.

6. Sutarties papildymai, pakeitimai galioja tik raštu sutikus abiem šalims.

7. Šakių JKSC turi teisę vienašališkai nutraukti sutartį, jeigu Vykdytojas netinkamai vykdo ar nevykdo sutarties 3 punkte nustatytų įsipareigojimų.

8. Ginčai dėl šios sutarties vykdymo sprendžiami šalių susitarimu, o nesutarus – Lietuvos Respublikos įstatymų nustatyta tvarka.

9. Sutartį nutraukus dėl Vykdytojo kaltės, Vykdytojas privalo per 15 darbo dienų grąžinti į Šakių JKSC sąskaitą visą gautą iš Šakių JKSC biudžeto finansavimo sumą.

10. Sutartis sudaryta dviem vienodą teisinę galią turinčiais egzemplioriais, po vieną kiekvienai šaliai.

11. Sutartis įsigalioja nuo jos pasirašymo dienos ir galioja iki einamųjų metų gruodžio 31 dienos. Sutartiniai Vykdytojo įsipareigojimai, kurių įvykdymo terminas baigiasi kartu su šios sutarties galiojimu, vykdomi sutartyje nustatyta tvarka.

**IV. Priedai**

12. Detali projekto išlaidų sąmata.

**V. ŠALIŲ REKVIZITAI**

Šakių rajono savivaldybės (organizacijos pavadinimas)

jaunimo kūrybos ir sporto centras

V. Kudirkos g. 64, Šakiai (adresas)

Įmonės kodas 190824054 Įmonės kodas

Sąskaita Nr. LT194010042100151405 Sąskaita Nr. LT

Luminor bankas Bankas

Banko kodas 40100 Banko kodas

Tel.

Pareigos Pareigos

(vardas, pavardė) (vardas, pavardė)

(parašas) (parašas)

A.V. A.V.

|  |  |
| --- | --- |
|  |  |

Šakių rajono savivaldybės

sporto projektų finansavimo konkurso nuostatų

4 priedas

(**Šakių rajono savivaldybės sporto projektų finansavimo konkurso**

**įvykdymo ataskaita)**

**ŠAKIŲ RAJONO SAVIVALDYBĖS SPORTO PROJEKTŲ FINANSAVIMO konkurso ĮVYKDYMO ATASKAITA**

20 .. m. d. Nr.

Šakiai

|  |
| --- |
| **1. Projektą įvykdžiusios organizacijos pavadinimas:** |
|  | |

|  |  |
| --- | --- |
| **2. Informacija apie organizaciją:** | |
| Kodas |  | |
| Adresas |  | |
| Telefonas |  | |
| Elektroninis paštas |  | |
| Interneto svetainė |  | |

|  |
| --- |
| **3. Projekto pavadinimas:** |
|  | |

|  |
| --- |
| **4. Pagrindinė projekto įgyvendinimo vieta:** |
|  |

|  |  |
| --- | --- |
| **5. Projekte dalyvavusių žmonių skaičius:** | |
| Tiesiogiai projekte dalyvavusių žmonių skaičius |  |
| Vykdančių projektą ir aptarnaujančių projekto įgyvendinimą žmonių skaičius |  |

|  |  |
| --- | --- |
| **6. Projekto faktinis biudžetas:** |  |
| Suma, kuri buvo reikalinga projektui (bendras finansavimo poreikis siekiant kokybiškai įgyvendinti projektą) |  |
| Gauta lėšų projektui (faktinės išlaidos): |  |
| Šakių JKSC lėšos |  |
| Nuosavos lėšos |  |
| Kitos lėšos (išvardyti) |  |

|  |
| --- |
| **7. Projekto įgyvendinimo veiklos aprašymas (projekto trumpas apibūdinimas):** |
|  |
| **8. Bendradarbiavimas** (jeigu projektas buvo įgyvendinamas kartu su partneriais – nurodykite juos). Kaip partneriai prisidėjo prie projekto įgyvendinimo, kaip buvo bendradarbiaujama su partneriais?): |
|  |

|  |
| --- |
| **9. Projekto rezultatas** (konkretūs dalykai, kurie buvo įgyvendinti projekto metu): |
|  |

|  |
| --- |
| **10. Projekto tęstinumas ir perspektyvos** (Ar numatote tęsti ir kokia nauda gali būti tęsiant ar pradedant naujus panašaus pobūdžio projektus?): |
|  |

|  |
| --- |
| **11. Papildoma informacija** (siūlymai, pageidavimai ir pastebėjimai dėl projekto įgyvendinimo. Siūlymai ar pageidavimai Šakių JKSC. Kita papildoma informacija): |
|  |

Ataskaitą rengė (parašas) (vardas ir pavardė)

Organizacijos vadovas (parašas) (vardas ir pavardė)

A.V.

­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  | Šakių rajono savivaldybės sporto projektų finansavimo konkurso nuostatų  5 priedas | |  |  |
|  | **Šakių JKSC biudžeto lėšų naudojimo ataskaitos forma** | | | | |  |  |  |
|  |  |  |  |  |  |  |  |  |
|  | **Vykdytojas** |  |  |  |  |  |  |  |
|  |  |  |  |  |  |  |  |  |
|  | (vykdytojo pavadinimas, buveinės adresas, telefonas, el. paštas) | | | |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  | (juridinio asmens kodas) | |  |  |  |  |  |  |
|  |  |  |  |  |  |  |  |  |
| **Šakių JKSC biudžeto lėšų naudojimo ataskaita** | | | | | | |  |  |
|  | | | | | | |  |  |
|  | | | | | | |  |  |
| (ataskaitos sudarymo data, numeris ) | | | | | | |  |  |
|  |  |  |  |  |  |  |  |  |
| Eil. Nr. | Projekto priemonės pavadinimas | Išlaidų pavadinimas | Mato vieneto pavadinimas | Kiekis | Panaudota lėšų  (Eur) | Lėšų šaltinis |  |  |
|  |  |
| **1.** |  |  |  |  |  |  |  |  |
| **2.** |  |  |  |  |  |  |  |  |
| **3.** |  |  |  |  |  |  |  |  |
| **4.** |  |  |  |  |  |  |  |  |
| **5.** |  |  |  |  |  |  |  |  |
| **6.** |  |  |  |  |  |  |  |  |
| **...** |  |  |  |  |  |  |  |  |
|  | **Iš viso** | | | |  |  |  |  |
|  |  |  |  |  |  |  |  |  |
| (vykdytojo atstovo pareigų pavadinimas ) | |  |  | (vardas, pavardė, parašas)  A.V. (jei vykdytojas antspaudą privalo turėti) | | |  |  |
|  |  |  |  |  |  |  |  |  |
| Buhalteris |  |  |  | (vardas, pavardė, parašas) |  |  |  |  |
|  |  |  |  |  |  |  |  |  |